gl pt ca gl gl pt gl pt gl gl gl gl gl gl es gl gl gl gl gl gl gl gl pt gl gl pt es gl gl gl es gl gl gl gl gl gl gl it gl gl pt gl gl gl gl gl en gl gl gl gl it pt pt en en pt gl it en gl en en en gl en en gl en gl gl it gl es
Galicia modo ON.- Xornadas en Porto do Son sobre a posta en valor do seu patrimonio cultural (segunda sesión). | Galicia modo ON
por Susana Otero 24 Setembro 2014 castro de baroña cultura cultura castrexa galicia Galicia Modo ON hispania paleocristiá porto do son portosín romano sarcófago portosín sartego turismo turismo sostible
Continuamos compartindo a nosa pasada polas “Xornadas sobre a posta en valor do patrimonio cultural de Porto do Son” impartidas polo propio Concello.
Se no anterior post publicábamos a primeira sesión, centrada na necesidade dunha correcta planificación e xestión do patrimonio cultural, na segunda sesión, o patrimonio esquecido e coñecido de Portosín e Baroña respectivamente foron os grandes protagonistas.
As evidencias dun antiquísimo valor histórico e patrimonial laten en Portosín.
Antonio González Millán, director do Museo Valle-Inclán (A Pobra do Caramiñal) compartiu e ilustrou a súa visión sobre a importancia dos elementos atopados na igrexa parroquial de Portosín e nos seus arredores, abondas testemuñas para a interpretación das pegadas da Tardo Romanidade que imperan neste recanto.
Poderíase dicir que a forza detonante tivo lugar nos anos noventa, data na que se levaron á práctica as últimas obras neste santuario, obras que sacaron á luz a gran xoia: un impactante sartego paleocristiá de extraordinario valor histórico, un dos poucos elementos conservados pertencentes á antiga Hispania atopados en Galicia. Pola súa orixinalidade esta peza xa formou parte de importantes exposicións, aínda que actualmente se atopa de novo no seu santuario, onde é posible visitala.
Detalle frontal do sartego de Portosín. Foto: Sergio Vidal Alvarez “Nuevos datos para el estudio de la producciónde sarcófagos del noroeste de la Península Ibéricaentre los siglos IV–VI: el sarcófago de Portosín(A Coruña) y los relieves de Gijón (Asturias)”
Antonio González citou na súa intervención diferentes fontes de arquivo (algunhas datadas no ano 800) que fan alusión ao pasado histórico que contextualiza a existencia de dito sartego. Outos restos arqueolóxicos foron descubertos nas proximidades da igrexa, reforzando esta realidade: inscripcións nas paredes máis antigas do santuario, o fragmento dunha columna romana e restos de tellas da mesma época, anacos de cerámicas antigas, ou o que podería ter sido un mosaico de temática mariñeira.
Esclarecidas as mostras dun interesante pasado e o seu valioso patrimonio, cremos que o seu sería que os organimos competentes (xeralmente a Administración) puidesen desarrollar algunha liña de actuación para lle outorgar o valor que merece como recurso patrimonial e turístico. Sería beneficioso poñer ao coñecemento de todos os veciños e visitantes a existencia deste achado, pois entre todos é mais doado valoralo, aprezalo e conservalo.
A monumentalidade do Castro de Baroña recuperada grazas ás intervencións arqueolóxicas.
Sí, o Castro de Baroña é un dos xacementos castrexos máis populares e máis visitado de Galicia, mais nos últimos anos estaba a ser testemuña de prácticas inadecuadas que pouco facían por preservar o seu indiscutible valor (rock balancing, ritos inadecuados…). Quizáis por descoñecemento, o Castro de Baroña estaba a ser interpretado de forma errónea por moitos dos seus visitantes, repercutindo negativamente tanto no seu valor como na súa conservación, por tanto precisaba dunhas medidas urxentes que devolvesen a dignidade a tan prezado recurso.
Luis Francisco López González, é un dos arqueólogos que dende o ano 2012 levan traballando no plan de posta en valor do Castro de Baroña. Nesta xornada, o arqueólogo resumiu ao público as accións levadas adiante baixo tres estratéxicos eixes: investigación, preservación e difusión.
Na primeira intervención tratouse de auxiliar ás estructuras e zonas máis deterioradas do Castro (ben pola pegada do tempo, falla de coidado dos seus visitantes ou a incorrecta interpretación doutras intervencións arqueolóxicas antigas), e tamén se comezou a traballar no realzamento da muralla defensiva. Asimesmo nesta intervención foi cando se deseñou o itinerario recomendado (non obrigado) para camiñar polo Castro respectando ao máximo os seus recantos.
Na segunda intervención continuaron os traballos nas mesmas estructuras danadas e muralla, e ampliáronse as accións á zona da entrada máis á ignorada muralla exterior e ao desapercibido foxo picado en pedra e sepultado pola area da praia. Un par de vivendas foron reinterpretadas e foi posible a apertura cadansúa entrada (lembremos que a maior parte das vivendas do Castro de Baroña son circulares, sen entrada, debido a unha mala interpretación no pasado).
As dúas intervecións foron acompañadas dun plan de difusión desarrollado o pasado ano, no que participaron escolares, profesionais do sector turístico e público en xeral, plan do que fomos testemuña e no seu momento publicamos neste blog.
Entrada a unha subzona no Castro de Baroña.
Queda moito traballo por facer na recueración do Castro de Baroña, mais como puidemos apreciar, o traballo realizado ata agora cumpriu unha misión moi importante, marcou un antes e un despois na visión do Castro de Baroña, un acorazado poboado castrexo que no seu tempo soubo sobrevivir a unhas moi duras condicións, un pobo intelixente que soubo crear elementos de defensa e que ben merece o noso respecto.
Publicado en Cultura,Turismo,Turismo sostible
Deixar unha resposta Cancelar a resposta
Escribe aquí o teu comentario ...
introduce os teu datos ou preme nunha das iconas:
Correo-e (obrigatorio) (o enderezo non será publicado)
Estás a comentar desde a túa conta de WordPress.com. ( Sair /  Cambiar )
Estás a comentar desde a túa conta de Twitter. ( Sair /  Cambiar )
Estás a comentar desde a túa conta de Facebook. ( Sair /  Cambiar )
Notificarme os novos comentarios por correo electrónico.
Recibir notificación dos novos artigos por correo electrónico.
Crea un sitio web ou un blogue de balde en WordPress.com.
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Únete aos outros 41 segidores
Already have a WordPress.com account? Log in now.
View post in Reader
Escribe un comentario ...
A %d blogueros les gusta esto: